
Informacija o mednarodni pomoči ob poplavah v Sloveniji

Povzetek:

Republika Slovenija je 6. 8. 2023 po uničujočih poplavah zaprosila za mednarodno pomoč prek mehanizma Unije na področju civilne zaščite, prek Centra za usklajevanje nujnega odziva (Emergency Response Coordination Center – ERCC)  in zveze NATO, prek Evro-atlantskega centra za koordinacijo ob nesrečah (Euro-Atlantic Disaster Response Coordination Center – EADRCC) v težki mehanizaciji, helikopterjih in montažnih mostovih. 

Prek mehanizma Unije na področju civilne zaščite je pomoč ponudilo 11 držav: Avstrija, Bolgarija, Bosna in Hercegovina, Češka, Hrvaška, Italija, Francija, Nemčija, Poljska, Slovaška in Švedska. 

Preko NATA (EADRCC) se je odzvala Španija. 

Na bilateralni ravni sta pomoč ponudili Ukrajina - ob podpori Centra za usklajevanje nujnega odziva v okviru mehanizma Unije civilne zaščite in Madžarska.

Pomoč vojska–vojski so ponudile Bosna in Hercegovina, Hrvaška, Madžarska, Severna Makedonija, Srbija, Črna gora, Izrael in ZDA (podrobnejše informacije ima Slovenska vojska).  

Pomoč v težki gradbeni mehanizaciji s pripadajočo opremo je zagotovilo 8 držav s skupno 30 bagri:  
· Avstrija (2 bagra), BIH (6 bagrov), Francija (2 bagra), Hrvaška (4 bagri), Nemčija (2 bagra), Slovaška (4 bagri), Ukrajina (5 bagrov). Omenjene enote so vse delovale na območju Zgornje Savinjske doline, po 20. 8. 2023 francoska enota tudi na območju Prevalj. Enota iz Italije (5 bagrov) je delovala na območju Škofje Loke in Polhovega Gradca.
· Nastanitev mednarodnih enot je bila urejena v bazi v Rečici ob Savinji (razen enote iz Italije v Škofji Loki ter francoske enote od 20. 8. 2023 v Prevaljah). Dnevno so enote napotene na lokacije delovanja, kjer opravljajo naloge: čiščenje strug, odstranjevanje naplavin idr.
· Zaradi potrebe po izselitvi mednarodnih enot iz notranjih prostorov OŠ Rečica ob Savinji, je bila 23. 8. 2023 vzpostavljena nastanitvena baza na zunanjem travnatem igrišču ob OŠ Rečica ob Savinji.  

Pomoč v obliki mostov (skupaj 14 mostov) je prek UCPM zagotovilo šest držav: Hrvaška (1), Nemčija (2,), Češka (3), Poljska (2; prvotno je ponudila 3), Italija (3), Švedska (3 mostovi). 

Pomoč v helikopterjih glede na dnevne potrebe so zagotavljale Nemčija (2, prek UCPM), Srbija (2, vojska-vojski), Španija (1, prek NATO), Avstrija (2, prek UCPM). Bilateralno pomoč sta s helikopterji nudili tudi Madžarska (2) in Hrvaška (1).
Pomoč v obliki razvlažilnikov je (prek UCPM) zagotovila Slovaška (20 razvlažilnikov).
Materialno pomoč je na dvostranski ravni zagotovila Madžarska.
Podporo pri koordinaciji mednarodne pomoči je zagotavljal pooblaščenec iz Centra za usklajevanje nujnega odziva (ERCC), ki je bil napoten v Slovenijo 7. 8. 2023, ostal je do vključno 20. 8. 2023. V času napotitve je skrbel za povezavo z ERCC in za ERCC pripravljal dnevna poročila, obiskal je mednarodne enote na terenu.




Poudarki 22.-25. 9. 2023:
· Češka enota je zaključila postavitev treh mostov in 23. 9. 2023 zapustila Slovenijo/ nastanitveno bazo v  Rečici ob Saviniji ter se vrnila na Češko. 
· Trenutno v Sloveniji ni mednarodnih reševalnih enot. Nastanitvena baza v Rečici ob Savinji bo pospravljena in površine vrnjene v uporabo OŠ Rečica ob Savinji. 
· Dne 25. 9. sta bila v Slovenijo dostavljena dva švedska mostov (brez ekipe za postavljanje), in sicer v Solčavo (1 most) in Črno na Koroškem (1 most), začetek razkladanja je 26. 9. 2023; tretji most bo dostavljen v Solčavo do konca septembra/začetek oktobra. Švedske mostove bo postavila slovenska stran, ko bodo izvedena pripravljalna gradbena dela.  
· Sredi oktobra je predviden prihod enote iz Italije za postavitev tretjega IT mostu v Črni na Koroškem. 

Podrobnejši pregled mednarodne pomoči

Republika Slovenija je 6. 8. 2023 ob uničujočih poplavah zaprosila za mednarodno pomoč v težki mehanizaciji, helikopterjih in montažnih mostovih. 11. 8. 2023 je dodatno zaprosila za razvlažilnike zraka in pa 17. 8. za mobilno enoto za vrtec, in sicer prek: 
1. mehanizma Unije na področju civilne zaščite za pomoč (UCPM) v obliki mehanizacije za odstranjevanje naplavin in zagotavljanja prevoznosti cest, skupno 70 delovnih strojev različnih zmogljivosti  (od 7,5 do več kot 17, 5 t) z inženirsko enoto in 20 montažnih mostov (do 40 metrov). Potrebe po helikopterjih smo 9. 8. 2023 s 5 znižali na 4. 
11. 8. 2023 je RS zaprosila za dodatno pomoč v obliki 5.000 razvlažilnikov (1.000 kosov za 100 m2 in 4.000  kosov za 50 m2). 
17. 8. 2023 je RS dodatno zaprosila za mobilno rešitev za vrtec (13 opremljenih mobilnih enot za namestitev otrok, 2 opremljeni mobilni enoti za administracijo in osebje ter sanitarna komponenta.
2. mehanizma NATO za usklajevanje mednarodne pomoči ob naravnih nesrečah v obliki 5 (vojaških) helikopterjev z nosilnostjo do 3 t za prevoze,  200 vojakov za izvajanje  nalog zaščite, reševanja in pomoči in 20 montažnih mostov (do 40 metrov). Zaprosilo za helikopterje in osebje smo zaprli 8. 8. 2023.

Pomoč z mehanizacijo (bagri)

Avstrija je ponudila pomoč (prek UCPM) v obliki 2 bagrov in 3 oseb, ki od 9. 8. 2023 delujejo na območju Solčave. Avstrija je 10. 8. podala informacijo, da v svoji državi poizveduje o tem, ali bi lahko dodatno ponudila 3 mostove. Od 12. 8. do vključno 13. 8. 2023, je imela zaradi delovne zakonodaje v Avstriji avstrijska enota počitek in je nadaljevala delo 14. 8. ob 7. uri. Aktivnosti, z vmesnimi počitki čez vikend skladno z AT zakonodajo, so nadaljevali na območju Solčave do 24. 8. 2023,ko je avstrijska enota zaključila operativne aktivnostmi v Sloveniji.

Bosna in Hercegovina je ponudila pomoč (prek UCPM, gre za prvo nudenje pomoči BiH prek UCPM) v obliki 6 bagrov. Enoto sestavlja 26 oseb, 20 vozil s 6 bagri. Prvi del enote iz Republike Srbske (12 oseb, 9 vozil in 2 bagra) je v Slovenijo – Rečica ob Savinji, prispel 11. 8. 2023 in pričel z delovanjem 12. 8. 2023. Drugi del enote iz Federacije Bosne in Hercegovine (14 oseb, 11 vozil, 4 bagri) je prispel v Slovenijo – Rečico ob Savinji 12. 8. in je 13. 8. začel aktivnosti odstranjevanja naplavin. Del enote (Federacija BiH) je aktivnosti v Sloveniji zaključil 26. 8. 2023, del (Republika Srbska) pa 31. 8. 2023. 
Francija je ponudila pomoč (prek UCPM) v obliki 2 bagrov in 14 oseb. Enota je v Slovenijo prispela 8. 8. 2023 in je delovala na treh različnih lokacijah v Zgornji Savinjski dolini, kjer so odstranjevali nanose materiala ter ponovno vzpostavljali strugo reke. FR enota z 2 bagroma, 6 vozili in 14 člani ekipe je bila 20. 8. premeščena iz Zahodno Štajerske regije (Rečica) v Koroško regijo, kjer je bila zagotovljena nastanitev in baza operacij. Izveden je bil ogled in določena prva lokacija ob reki Meži, Prevalje, kjer je francoska enota začela delovati 21.8. Enota je v Sloveniji delovala do 4. 9. 2023, nato pa je 5. 9. 2023 v jutranjih urah zapustila Slovenijo.

Hrvaška je ponudila pomoč (prek UCPM) s težko mehanizacijo v obliki 4 bagrov, 12 dodatnih vozil in 21 oseb. Pomoč je v Slovenijo prispela 8. 8. 2023, enota deluje na območju Rečice ob Savinji. 11.8. je bila opravljana manjša menjava enote ter bagra. Manjši del ekipe z 1 bagrom je Slovenijo zapustil 25. 8. 2023. 29. 8. je celotna hrvaška enota z mehanizacijo zaključila z delom in odšla iz Slovenije.

Italija je ponudila pomoč (prek UCPM) v obliki 5 bagrov (2 civilna, 3 vojaški). 2 bagra in 16 oseb je v Slovenijo prispelo 11. 8. 2023, še dodatni 3 bagri in 8 oseb pa 12. 8. 2023. Pomoč so do 18. 8. 2023 nudili na območju Škofje Loke (Zminec), kjer so uspešno utrdili brežino mostu Bodovlje. 18. 8. 2023 je potekal ogled potencialnega novega delovišča v Prevaljah, na katerem bi delovala 2 civilna bagra, katerega pa ga je italijanska enota ocenila za prezahtevnega. Civilni del osebja (iz Trenta) se je 19. 8. 2023 vrnil v Italijo (2 bagra). 3 vojaški bagri so 19. 8. 2023 začeli z deli pri saniranju porušenega mosta v Hrastovici, delo je potekalo do 25. 8. 2023. Sočasno so nudili pomoč pri odpravljanju posledic plazu v okolici Škofje Loke. 19. 8. 2023 je bilo dogovorjeno z IT enoto in Občino Polhov Gradec - Dobrava, da se opravi premik 1 bagra (vojaški) iz Škofje Loke do Polhovega Gradca-Dobrava, kjer je italijanska enota od 23. 8. 2023 opravljala dela v Petačevem grabnu. Drug del IT enote (3 bagri) je 26. 8. 2023 zapustil Slovenijo, s tem je bila zaključena IT pomoč z mehanizacijo.
Nemčija (prek UCPM) je 7. 8. 2023 v Slovenijo, na območje Savinjske doline, napotila prvi del enote z delovnim strojem in inženirsko ekipo ter strokovnjakom za oceno mostov. 8. 8. 2023 je v Slovenijo prispel drugi del enote iz Nemčije s težko mehanizacijo (2 bagra). Enoti sta nudili pomoč v okolici Rečice ob Savinji in v Solčavi ter od 14. 8. v Lučah. Na koordinacijskem sestanku, ki je potekal 16. 8. 2023, je nemška THW podala informacijo, da je predviden povratek nemških enot v Nemčijo 20. 8. 2023.  Nemška enota THW z 2 bagroma je zaključila delovanje v Sloveniji 18. 8. 2023 in 19. 8. 2023 zapustila Slovenijo. 
Slovaška je ponudila pomoč (prek UCPM) v obliki 4 bagrov in 6 oseb. Del enote je na območje Rečice ob Savinji prispel 10. 8. 2023, 11. 8. 2023 se jim je pridružil preostali del. Enota je 11. 8. 2023 opravila oceno stanja z namenom določitve območja izvajanja operacij in je še isti dan začela z izvajanjem nalog v zgornji Savinjski dolini. 21. 8. je bila sprejeta dodatna ponudba za pomoč v obliki 4 kamionov. Od 24. 8. do 27. 8. 2023 je bila slovaška ekipa na počitku na Slovaškem. 28. 8. 2023 se je v Slovenijo vrnila slovaška ekipa, z dodatnimi štirimi tovornjaki, in nadaljevala delo na območju zgornje Savinjske doline. 7. 9. 2023 je SK enota odšla na počitek, v Slovenijo se je vrnila 11. 9. Operativne aktivnosti je zaključila 14. 9. in se istega dne vrnila na Slovaško (osebje ter tovornjaki) ter tako zaključila delovanje v Sloveniji. 1 bager bo odpeljan 13. 9., ostali trije pa med 19. in 21. 9. 2023.
Ukrajina je ponudila pomoč (na dvostranski ravni, v sodelovanju z EU Centrom za usklajevanje nujnega odziva) v obliki inženirske komponente reševalnega modula za poplave s podporo z 19 vozili (od tega 5 bagrov) ter 51 osebami. Enota je prispela v  Rečico ob Savinji  11. 8. 2023 v poznih večernih urah. Od 12. 8. do 27. 8. 2023 enota izvaja operativne naloge odstranjevanja naplavin v zgornji Savinjski dolini (v podjetju KLS Kovinarstvo in v Trbižu-Savini). Celotna UA enota je zaključila aktivnosti in Slovenijo zapustila 28. 8. 2023. 
Na mednarodne enote, delujoče s težko mehanizacijo na območju Savinjske doline, je bilo 15. 8. 2023 naslovljeno vprašanje glede morebitnega podaljšanja njihove napotitve ter opredelitev datumov delovanja v Sloveniji (glede na prvotno načrtovane datume, od 20. 8. 2023 dalje). Nekatere države so se odzvala s podaljšanjem napotitve. 

16. 8. 2023 je Slovenija zaprla zaprosilo za pomoč v obliki težke gradbene mehanizacije v okviru UCPM. 

Pomoč z mostovi 

[bookmark: _Hlk144817168]Češka je 7. 8. ponudila pomoč (prek UCPM) v obliki 3 montažnih mostov (donirani Občinam Črna na Koroškem, Mežica, Rastke-Ljubno). 11. 8. je potekal AVK s predstavniki Češke, predstavnikom URSZR in SV, kjer je bilo dogovorjeno, da bo češka izvidniška enota (8 oseb – 6 predstavnikov češke vojske, 2 predstavnika gasilske reševalne službe) obiskala Slovenijo, z namenom določitve lokacij za postavitev mostov. Ekipa je prispela v Slovenijo 15. 8. 2023, nato pa 16. 8. 2023 pričela z ogledom lokacij, kjer je predvidena postavitev mostu. Češka enota je v Slovenijo prispela v nedeljo, 3. 9. (v večernih urah) in se nastanila v Mežici. Z začetnimi/pripravljalnimi aktivnosti je začela v ponedeljek, 4. 9., s postavitvijo prvega mostu v Črni je začela 5. 9. 2023, otvoritev mostu v Črni je potekala 11. 9. 2023. Drugi most je bil v Slovenijo pripeljan 8. 9. 2023 in postavljen v Mežici. V uporabo je bil predan 13. 9. Tretji češki most je bil dostavljen v Slovenijo 15. 9. ter postavljen v kraju Rastke pri Ljubnem. Prevoze na relaciji CZ-SI so vsakokrat opravili češki gaislci (12 oseb). Otvoritev je potekala 20. 9. 2023. Češka enota (33 pripadnikov CZ vojske) je Slovenijo zapustila 23. 9. 2023. 

Hrvaška je 7. 8. 2023 ponudila pomoč (prek UCPM) v obliki 1 montažnega mostu (most na posodo). Dne 21. 8. 2023 je bil izveden dodatni ogled s strani HR vojske glede lokacije mostu. Dogovorjeno je bilo, da bo podporo države gostiteljice za enoto, ki bo nastanjena v bazi operacij Rečica ob Savinji (BoO), zagotavljala civilna zaščita, spremstvo enote od prehoda meje do baznega tabora zagotavlja Slovenska vojska. Enota (36 vojakov) je v Slovenijo prispela 3. 9. in je 4. 9. že pričela s postavljanjem mostu v Lačji vasi (občina Nazarje). 7. 9. 2023 je potekala otvoritev HR mostu v Lačji vasi pi Nazarjah. HR enota (36 pripadnikov HR vojske) je 7. 9. 2023 zapustila Slovenijo.

Italija je ponudila pomoč (prek UCPM) v obliki 3 mostov (donirani Občinam Dobrova Polhov Gradec, Gornji Grad in Črna na Koroškem). 10. 8. 2023 je v Slovenijo prispela 13-članska ekipa CZ Italije, ki si je na območju Polhovega Gradca, Škofje Loke in Kamnika ogledala in identificirala potencialni lokaciji za postavitev oz. adaptacijo porušenih dveh mostov v Škofji Loki (Bodovlje in Hrastnica). 16. 8. 2023 je dodatna skupina 3 italijanskih strokovnjakov opravila oglede lokacij za postavitev mostov v občinah Dobrova-Polhov Gradec in Gornji Grad. V občini Dobrova-Polhov Gradec je bila določena lokacija postavitve prvega 21 m mostu (most pri Hruševo 2a). 28. 8. 2023 je v Slovenijo prispela italijanska izvidniška enota (inženirji) za pregled ustreznosti postavljenih temeljev v občini Dobrova-Polhov Gradec in v Gornjem Gradu,  29. 8. 2023 je tudi izvedla ogled ustreznosti lokacije za postavitev tretjega mostu v Črni (Ludranski most) – lokacija je bila identificirana kot neustrezna, identificirana je bila nova potencialna lokacija Črna (most Žerjav 11 – pri Metulju), s predvideno montažo oktobra. Montaža mostu v občini Dobrova-Polhov Gradec je potekala med 1. 9.–3. 9.  Odprtje mostu Hruševo (občina Dobrova-Polhov Gradec) je bilo 4. 9. 2023. IT enota za postavljanje mostov je 3. 9. opravila prevoz drugega mostu v občino Gornji Grad, ki bo počakal ob reki do zaključka pripravljalnih del in postavitve. Tretji IT most ter enota za postavitev naj bi v Slovenijo prispela 13. 10., montaža bo predvidoma potekala 14. 10., zaključek in odhod IT ekipe pa 15. 10. 

Nemčija je ponudila pomoč (prek UCPM) z dvema mostovoma (donirana Občini Prevalje). 10. 8. 2023 je konvoj s 27 vozili z enoto 45 pripadnikov (prostovoljcev) Službe za tehnično pomoč, ki so specializirani za postavljanje montažnih mostov, prispel na Prevalje. Postavitev prvega mostu (Prevalje-Leše) je potekala od 11. do 14. 8. 2023. Postavitev prvega mostu na Prevaljah je bila zaključena 14. 8. 2023, ko je bil most tudi predan v uporabo. Drugi most je v Slovenijo prispel 14. 8. 2023 (5 vozil in 10 oseb). Postavitev drugega mostu se je začela 15. 8. 2023, z zaključkom 17. 8. 2023. Dne 16. 8. je potekal tehnični prevzem in uradno odprtje prvega mostu na Prevaljah, ki ga je postavil nemški THW. Podpisana je bila tudi donacijska pogodba o predaji mostu občini Prevalje, ki sta jo podpisala predsednica THW Sabine Lackner in župan občine Prevalje Matic Tasič. Dogodka so se udeležili obrambni minister Marjan Šarec, generalni direktor Uprave za zaščito in reševanje Leon Behin in nemški veleposlanik v RS. Nemške enote THW za postavljanje mostov v Prevaljah so zaključile z delovanjem v Sloveniji 18. 8. 2023 in 19. 8. 2023 zapustile Slovenijo 
Poljska je 9. 8. 2023 ponudila pomoč (prek UCPM) v obliki 3 montažnih mostov (najem). Od 10. do 12. 8. 2023 so potekali skupni ogledi s predstavniki izvidniške enote iz Poljske glede ustreznosti lokacij za postavitev mostov, na podlagi česar je bilo dogovorjeno, da se postavi 2 montažna mostova (Mežica in Gornji Grad). Z namenom zagotavljanja podpore Poljski pri pripravi lokacij in postavitvi obeh mostov ter zagotavljanja podpore države gostiteljice je bil 13. 8. med predstavniki Slovenske vojske in poljskih oboroženih sil pripravljen dvostranski sporazum (Memorandum of Agreement). Enota za postavitev dveh mostov je prispela v Slovenijo 22. 8. Otvoritev prvega PL mostu (občina Mežica) je bila 31. 8. 2023. Podporo države gostiteljice je do 2. 9. zagotavljala SV (FoB Mežica), ko je bil izveden premik celotne enote (47 pripadnikov) iz FOB Mežica v FOB Rečica za nadaljnje delovanje v Gornjem Gradu. FOB Rečica za PL enoto zagotavlja nastanitev (šotori, sanitarije, tuši,…), prehrano ter gorivo. PL enota je izrazila pripravljenost za nadaljevanje dela po zaključku postavitve mostu v Gornjem Gradu (zaključek PL misije je predviden 19. 9. 2023). Obisk vojaške poljske delegacije je potekal 13. 9. 2023, ko je potekala tudi otvoritev PL mostu v Gornjem Gradu. PL enota (47 pripadnikov PL vojske) je 18. 9. zaključila delo in odšla iz Slovenije 19. 9. v jutranjih urah. 
Švedska je po predhodnih dogovorih Sloveniji ponudila pomoč v obliki 3 montažnih mostov (donirani Občinam Črna na Koroškem (1) in Solčava (2)), ponudba je bila v CECIS sprejeta 25. 8. 2023. SE bo poslala mostove brez enote za postavljanje. Dostava treh švedskih mostov v Slovenijo je predvidena med 25. in 30. 9. 2023 (prva dva mostova dostavljena 25. 9. 2023 za Solčavo in Črno, začetek razlaganja 26. 9. 2023;  tretji  most bo predvidodma dostavljen do konca septembra/začetek oktobra). 

[bookmark: _Hlk142720499]Glede odprtega zaprosila za pomoč v obliki mostov je Slovenija 11. 8. 2023 državam članicam mehanizma Unije na področju civilne zaščite sporočila, naj predhodno najavijo pomoč v obliki mostov in se  predhodno posvetujejo s strokovnjaki RS o tehničnih specifikacijah ponujenih mostov.

Pomoč pri vzpostavljanju začasne rešitve za vrtec

Na prošnjo (prek UCPM, 17. 8. 2023) za začasno mobilno rešitev za vrtec (13 opremljenih mobilnih enot za namestitev otrok, 2 opremljeni mobilni enoti za administracijo in osebje ter sanitarna komponenta), se je neformalno odzvala Avstrija ter preverjala, če bi pri naslavljanju te težave lahko pomagali z začasnimi namestitvenimi in sanitarnimi zabojniki. Ponudba Avstrije ni bila sprejeta zaradi ocene pristojnih iz vrtca Mengeš, da rešitev ni ustrezna za predšolske otroke.

25. 8. 2023 je bila prek Centra za usklajevanje nujnega odziva prejeta nova možna rešitev za vrtec Mengeš (zmogljivosti rescEU). Ponujena rešitev je bila poslana v preučitev vodstvu vrtca Mengeš. 30. 8. 2023 je potekal virtualni sestanek, na katerem je Evropska komisija predstavnikom občine Mengeš, pristojnega ministrstva ter Kabineta predsednika vlade in URSZR podrobneje predstavila potencialno mobilno modularno rešitev za vrtec v Mengšu. 31. 8. 2023 je bila nato na ERCC sporočena odločitev, da ponujena modularna rešitev za vrtec v Mengšu ni ustrezna. Zaprosilo prek mehanizma Unije na področju civilne zaščite za pomoč pri vrtcu je Slovenija nato zaprla.

Pomoč s helikopterji

Avstrija (prek UCPM) je 8. 8. 2023 opravila pregled lokacij delovanja (avstrijski častnik za povezavo) za delovanje dveh avstrijskih helikopterjev (delovanje iz Celovca). Helikopterji so na terenu z delom pričeli 9. 8. 2023. Helikopterja iz Avstrije sta 12. 8. 2023 zaključila operativno delovanje v RS. Iz Celovca, od koder sta delovala, sta se proti svojima domačima bazama vračala 13. 8. 2023.

Hrvaška (bilateralno) je pomoč s helikopterjem nudila 7. in 8. 8. 2023, nato je ponudila razpoložljivost helikopterja po potrebi.

Madžarska (bilateralno) je pomoč s helikopterjem nudila 7. in 8. 8. 2023 pri zajezitvi in utrditvi nasipov na reki Muri, nato je ponudila razpoložljivost helikopterja po potrebi.

Nemčija (prek UCPM) je 8. 8. 2023 je prispela v Slovenijo z dvema helikopterjema, delovanje na terenu je koordinirala SV na podlagi potreb regije. Odhod 17. 8. 2023.

Srbija (bilateralno) pomoč nudi od 10. 8. 2023 z dvema helikopterjema, delovanje na terenu koordinira SV na podlagi potreb regije. Odhod 18. 8. 2023.

Španija (prek zveze NATO) je 8. 8. 2023 zvečer v Slovenijo prispela z enim helikopterjem. Delovanje na terenu koordinira SV na podlagi potreb regije. Odhod 17. 8. 2023. 

Slovenija je 8. 8. 2023 zaprla prošnjo za pomoč v obliki helikopterjev v okviru NATO, 9. 8. 2023 pa v okviru UCPM.

Pomoč v obliki vojaških enot (usklajuje in zbira SV)

Pomoč so ponudile vojske iz BiH, Srbije, Severne Makedonije, ZDA, Črne gore in Izraela.

Pomoč v obliki materialno tehničnih sredstev

Slovaška je 14. 8. 2023 Sloveniji ponudila pomoč (prek UCPM) v obliki 20 razvlažilnikov, ponudba je bila sprejeta. Potekajo pogovori glede dostave pomoči v Slovenijo. 

Madžarska je na dvostranski ravni Sloveniji 11. 8. 2023 ponudila materialno pomoč v obliki svetilk, vzmetnic, odej, vzglavnikov, prevlek, škornjev, vreč za pesek in protipoplavne folije. Prvi del te pomoči je v Slovenijo prispel 12. 8. 2023, drugi del pa 13. 8. 2023.

Predstavniki Malteškega viteškega reda Slovenije so s strani Malteškega viteškega reda madžarske prejeli materialno pomoč, ki so jo že predali končnim uporabnikom na področju občine Kamnik (štab CZ Kamnik). Gre za agregate, razvlažilce, 100kg hrane ter 200kg higienskega materiala.

13. 8. 2023 so bile prejete ponudbe nemškega podjetja za pomoč v obliki težke mehanizacije. Nemška nevladna organizacija DZN je občini Mežica ponudila pomoč v obliki materialne pomoči in mehanizacije, dogovorjeno je bilo, da pomoč neposredno usklajuje in prejme občina Mežica. 

16. 8. 2023 je Generalni konzulat RS v Italiji sporočil, da so Slovenci v Italiji zbrali 101.700 evrov, ki bodo nakazani na namenski TRR državnega proračuna. 

18. 8. 2023 je kitajska skupnost, ki živi v Sloveniji, obvestila o zbrani donaciji približno 20.000 evrov. 

31. 8. 2023 je Izrael napovedal donacijo 10 naprav za čiščenje vode. 

12. 8. 2023 je v Slovenijo prispela materialna pomoč iz Slovaške (20 razvlažilnikov, prek UCPM).

Potekajo tudi dogovori z nemškim Arbeiter-Samariter-Bund glede izposoje dodatnih razvlažilnikov. 

Aktiviranje sistema Copernicus za hitro kartiranje 
Uprava RS za zaščito in reševanje je 5. 8. 2023 aktivirala sistem Copernicus EMS (Emergency Management System), sistem za hitro kartiranje (Rapid Mapping) satelitskih posnetkov poplavljenih območij. Produkti za 12 prizadetih območij so na voljo na spletnih straneh Copernicus EMS pod številko aktivacije EMSR680 (https://rapidmapping.emergency.copernicus.eu/EMSR680). 9. 8. 2023 je Geološki zavod v sodelovanju z URSZR aktiviral sistem Copernicus EMS, za hitro kartiranje zemeljskih plazov. 

Druge mednarodne aktivnosti

ZDA: 9. 8. 2023 je na URSZR potekal sestanek z veleposlanico ZDA o možnostih nudenja pomoči pri dolgotrajni sanaciji na območjih, prizadetih zaradi poplav. 
Videokonferenca s Centrom za usklajevanje nujnega odziva (ERCC) in državami članicami ter sodelujočimi v UCPM je potekala 7., 10., 16. in 30. 8. 2023. Dnevni red: pregled situacije in pregled potreb po mednarodni pomoči ter koordinacija s pošiljatelji pomoči. 

Po podatkih zbranih do 18. 8. 2023 je bilo zaradi poplav iz poplavljenih območij evakuiranih 770 tujih državljanov, največ na območju Rečice ob Savinji.

Obiski predstavnikov mednarodne skupnosti

9. 8. 2023  sta se v Črno na Koroškem predsednica Evropske komisije Ursula von der Leyen in  komisar za krizno upravljanje in humanitarno pomoč Janez Lenarčič srečala s  predsednikom Vlade Republike Slovenije Robertom Golobom,  ministrom za obrambo Marjanom Šarcem,  poveljnikom CZ RS Srečkom Šestanom, generalnim direktorjem Uprave RS za zaščito in reševanje Leonom Behinom, regijskim poveljnikom CZ  Alanom Matijevičem, županjo Črne na Koroškem Romano Lesjak. Srečanja so se udeležili tudi i vodje enot iz AT, DE, HR in FR, kratko predstavitev mednarodne pomoči prek UCPM je podal pooblaščenec iz ERCC.
Predsednica Komisije je izrazila veliko zadovoljstvo nad hitrim odzivom EU ob poplavah in  se zahvalila mednarodnim enotam za pomoč. Predsednica je poudarila zelo dobro koordinacijo na terenu, prizadevnost vseh služb in prostovoljcev. Izrazila je solidarnost s prebivalci Slovenije ter zagotovila nadaljnjo pomoč EU.

Delovišča na terenu si ogledujejo tudi predstavniki Vlade RS, ki se obenem srečujejo tudi z mednarodnimi enotami. Svoje mednarodne enote na terenu obiskujejo tudi predstavniki tujih veleposlaništev v Sloveniji. 

16. 8. 2023 je v Slovenijo prispela (do 17. 8. 2023) predsednica nemške Zvezne agencije za tehnično reševanje (THW) Sabine Lackner in si ogledala lokaciji gradnje mostov ter sodelovala pri otvoritvi mostu Prevalje – Leše, kjer je most uradno predala občini Prevalje ki jo je zastopal župan Matic Tasič. Dogodka so se udeležili obrambni minister Marjan Šarec, generalni direktor URSZR Leon Behin in nemški veleposlanik. Predsednica THW je 17. 8. 2023 obiskala namestitveno bazo v Rečici ob Savinji in si ogledala delovanje nemške enote z dvema bagroma na lokacijah v zgornji Savinjski dolini.

17. 8. 2023 je na obisk prispela delegacija Bosne in Hercegovine pod vodstvom dr. Radislava Jovičića, pomočnika ministra Ministrstvo za varnost. Delegacija si je 18. 8. ogledala enoti BiH s 6 bagri na terenu ter namestitveno bazo Rečica ob Savinji, izveden je bil tudi sestanek s predstavniki URSZR.
Med 23. in 25. 8. je Slovenijo obiskal generalni sekretar mednarodne federacije društev Rdečega križa in Rdečega polmeseca (IFRC). 
27. 8. 2023 je predsednik Evropskega sveta Charles Michel obiskal Slovenijo in skupaj s predsednikom Vlade Republike Slovenije Robertom Golobom obiskal poplavljena območja v občini Kamnik.
5. 9. je hrvaško enoto v Nazarjah obiskal minister za obrambo Hrvaške, g. Mario Banožić, ki ga je sprejel minister za obrambo Slovenije, g. Marjan Šarec ter GD URSZR, g. Leon Behin.
7. 9. 2023 je na obisk prispela delegacija Hrvaške civilne zaščite, ki bo prisostvovala otvoritvi HR mostu v Lačji vasi, občina Nazarje ter si ogledala bazni tabor v Rečici ob Savinji. 
13. 9. 2023 je potekala otvoritev PL mostu v Gornjem Gradu.  
16. 9. 2023 je evropski komisar za humanitarno pomoč in krizno upravljanje Janez Lenarčič v spremstvu državnega sekretarja na ministrstvu za obrambo Rudija Medveda obiskal Zgornjo Savinjsko dolino, srečal se je tudi z župani. Ogledal si je namestitveno bazo mednarodnih enot  v Rečici ob Savinji, delo češke enote pri postavitvi mostu v Rastkah pri Ljubnem in že postavljen poljski most v Gornjem Gradu.  
18. 9. naj bi na povabilo PL veleposlaništva v Ljubljani v okolici Gornjega Grada potekalo srečanje veleposlanikov držav, ki so bile vključene v mednarodno pomoč, ter Odbora za obrambo.
Previdene aktivnosti v prihodnjih dneh

V teku je prevoz treh mostov iz Švedske (dostava, brez enote), dostava je predvidena med 27.in 29. 9. 2023, v Solčavo (2) ter v Črno na Koroškem (1). V naslednem tednu bo zaprt bazni tabor v Rečici ob Savinji.

Nadaljnje potrebe

V okviru UCPM sta bili 18. 9. 2023 v sistemu CECIS zaprti še prošnji za mostove in razvlažilce.   
Preglednica mostov iz mednarodne pomoči, datum: 21. 9. 2023:
	Zap. Št. 
	Država
	Dostava /prihod ekipe  za postavitev 
	
Lokacija postavitve
	Predaja mostu 

	1
	Češka
	04.09.2023  
	Črna na Koroškem
	11. 9. 2023

	2
	Češka
	08.09.2023  
	Mežica
	13. 9. 2023

	3
	Češka
	15.09.2023  
	Rastke, Ljubno
	20. 9. 2023

	4
	Hrvaška 
	03.09.2023  
	Lačja vas, Nazarje
	7. 9. 2023

	5
	Italija
	1.9.2023
	Hruševo, občina Dobrova-Polhov Gradec
	4. 9. 2023

	6
	Italija
	1.9.2023
	Gornji Grad (dostava in prevzem, izvesti še montažo)
	4.9. 2023

	7
	Italija
	13.10.2023          
	Črna na Koroškem
	še ni določeno

	8
	Nemčija 
	08.08.2023 
	Prevalje (Leše)
	16. 8.2023

	9
	Nemčija
	14. 8. 2023
	Prevalje (pri Petrolu) 
	19. 8. 2023

	10
	Poljska
	22.08.2023 

	Mežica

	31. 8. 2023

	11
	Poljska
	22. 8. 2023
	Gornji Grad
	13. 9. 2023

	12
	Švedska
	25. 9. 2023
	Solčava 
	

	13
	Švedska
	30. 9. 2023  
	Solčava
	

	14
	Švedska
	25. 9. 2023  
	Črna na Koroškem
	






Tabela: Celovit pregled prejete mednarodne pomoči prek mehanizma Unije na področju civilne zaščite stanje 25. 9. 2023 
	
	Država
	Vrsta pomoči
	Št. osebja 
	Prihod/odhod (obdobje delovanja v Sloveniji)
	Območje delovanja

	1
	Avstrija

	2 bagra 

	3 
	9. 8. – 24. 8.  2023
	Zgornja Savinjska Dolina (Solčava)

	
	
	2 helikopterja  
	
	9. 8. – 12. 8. 2023 
	R Slovenija

	2
	Bosna in Hercegovina
	6 bagrov
	26 
	Federacija BIH, 11. 8.– 26. 8. 2023
Republika Srbska, 12. 8. - 31. 8. 2023
	Zgornja Savinjska dolina

	3
	Češka
	3 mobilni mostovi
	33 vojska
12 gasilci (opravljali prevoze mostov iz CZ do SI)
	15. 8. 2023 (izvidniška enota), prihod enote 3.9., začetek del prvega mostu 5. 9. 2023, prihod drugega mostu 8. 9., začetek del 9. 9., prihod tretjega mostu 15.9., otvoritev 20. 9. 2023 
	Črna na Koroškem,
Mežica, Rastke pri Ljubnem

	4
	Francija
	2 bagra  
	14 (enkrat izvedena  rotacija 7 članov) 
	8. 8. 2023  – 5. 9. 2023 
	Zgornja Savinjska dolina, relokacija na Prevalje (20. 8. 2023)

	5
	Hrvaška
	4 bagri 
	21 
	8. 8. 2023 –  29. 8.
	zgornja Savinjska dolina

	
	
	1  mobilni most
	36
	dodatni ogled lokacije 21. 8. 2023, prihod 3. 9., začetek del 4. 9. dalje, otvoritev 7. 9. 2023
	Nazarje (Lačja vas)

	6
	Italija
	2 bagra (civilna)
	21 (Trento), 8 (DPC) 
	10. 8. 2023 –19. 8. 2023
	Škofja Loka (Bodovlje)

	
	
	3 bagri (vojaški)
	10
	12. 8. 2023 -  26. 8. 2023
	Škofja Loka (Bodovlje in Hrastnica), relokacija 1 bagra Polhov Gradec- Dobrava (23. 8. 2023)

	
	
	3 mostovi
	
13
3
4
24
	10. 8. (izvidniška enota)
16. 8. 2023 (izvidniška enota)
28. 8. (izvidniška enota)
začetek del 1. 9. 2023
31. 8. 2023 (2 predstavnika DPC), 1. 9. 2023 (22 predstavnikov IT)
13. – 15. 10. (tretji most)
	Lokacije: Hrastnica/ 
Polhov Gradec, Gornji Grad, Črna

	7
	Nemčija
	2 bagra 
	20
	7. 8., 8. 8. in 9. 8. 2023 (3 ekipe) 19. 8. 2023 
	zgornja Savinjska dolina (Rečica, Solčava, Luče) 

	
	
	2 mobilna mostova 
	42
	7. in 8. 8. 2023 (izvidniška enota) 10. 8. 2023 –  zaključek 19. 8. 2023
	Prevalje (Leše); 
Prevalje pri Petrolu 

	
	
	2 helikopterja 
	
	8. 8. 2023 – zaključek 17. 8. 2023
	R Slovenija

	8
	Poljska
	2 mostova 
	9 
47
	10. 8. (izvidniška enota); 
22. 8., začetek del 23. 8. 2023, otvoritev prvega mostu 31.8., začetek drugega mostu 4.9., otvoritev 13. 9., odhod 19. 9.2023
	Mežica 
Gornji Grad 

	9
	Slovaška
	4 bagri
	6 
	10. 8. 2023 (izvidniška enota); delovanje 11. 8. 2023 – 7. 9. 2023 (vmesni počitek 24.-28.8.), 11. 9.-14. 9. (vmesni počitek 8.-10. 9. )
Odhod enote ter tovornjakov: 14. 9. 2023 
Odhod 1 bager 13.9.2023
Odhod 3 bagri TBC
	zgornja Savinjska dolina


	
	
	20 razvlažilnikov
	/
	Pomoč ponujena 14. 8. 2023, sprejeta isti dan 14. 8. 2023; dostava v Slovenijo 12. 9. 2023
	

	10
	Ukrajina
	5 bagrov 
	51 
	11. 8. 2023 – 28. 8. 2023
	zgornja Savinjska dolina

	11
	Švedska
	3 mostovi
	/
	27. – 29. 9. (3 mostovi)
	Solčava (2x) in Črna (1x)


	Pomoč helikopterjev – bilateralno 

	1
	Hrvaška
	1 helikopter 
	
	5. 8. in v pripravljenosti, delovanje glede na potrebe
	R Slovenija

	2
	Madžarska
	1-2 helikopterja
	
	7. in 8. 8. in v pripravljenosti,  delovanje glede na potrebe
	R Slovenija

	3
	Srbija
	2 helikopterja
	
	10. 8. – 18. 8. 2023
	R Slovenija


Tabela. Pregled prejete mednarodne pomoči prek zveze Nato
	
	Država
	Vrsta pomoči
	Št. osebja 
	Prihod/odhod v Slovenijo
	Območje delovanja

	1
	Španija
	1 helikopter 
	20 
	8. 8. 2023 –17. 8. 2023
	R Slovenija

